Θα εκπλαγείς εάν δεις πόσο συχνά προτείνει ο κατασκευαστής του αυτοκινήτου σου να αλλάζεις τα υγρά φρένων! Δεν έχει να κάνει με διαρροή αλλά με την υπερθέρμανση των υγρών από τις πιέσεις που δέχονται. Οι θερμοκρασίες που αναπτύσσουν τα ταλαιπωρημένα υγρά φρένων, μειώνουν την απόδοση στο συνεχές φρενάρισμα αλλά και μπορεί να φθείρουν τα σωληνάκια με απρόβλεπτες συνέπειες για την ασφάλειά σου. Ο autoduder προτείνει γενικά να αλλάζεις υγρά φρένων μαζί με τα τακάκια αλλά σε κάθε περίπτωση να μην ξεπερνάς τα 2 έτη. Για τον αισθητήρα φρεναρίσματος σίγουρα αν έχει ανάψει το λαμπάκι έχει υποστεί κάποια φθορά, οπότε ρώτησε το μηχανικό σου αν μπορεί να «σωθεί». Αν ναι, τότε δεν υπάρχει λόγος να βιαστείς να τον αντικαταστήσεις. Αν όχι, τον αλλάζεις αμέσως όχι μόνο για να συνεχίσει να λειτουργεί, αλλά και για να σβήσει η σχετική ένδειξη από το ταμπλό σου!